CELEX: 62020CA0045
Language: hr
Date: 2021-10-14 00:00:00
Title: Spojeni predmeti C-45/20 i C-46/20: Presuda Suda (osmo vijeće) od 14. listopada 2021. (zahtjevi za prethodnu odluku koje je uputio Bundesfinanzhof – Njemačka) – E/Finanzamt N (C-45/20) i Z/Finanzamt G (C-46/20) („Zahtjev za prethodnu odluku – Porez na dodanu vrijednost (PDV) – Direktiva 2006/112/EZ – Članak 167., članak 168. točka (a), članak 250. i članak 252. – Odbitak pretporeza – Nekretnina – Ured – Fotonaponski sustav – Odluka o pripisivanju koja otvara pravo na odbitak – Priopćavanje odluke o pripisivanju – Prekluzivni rok za ostvarivanje prava na odbitak – Pretpostavka pripisivanja privatnoj imovini poreznog obveznika u izostanku priopćavanja odluke o pripisivanju – Načelo neutralnosti – Načelo pravne sigurnosti – Načela ekvivalentnosti i djelotvornosti”)

13.12.2021   
            
            
               HR
            
            
               Službeni list Europske unije
            
            
               C 502/7
            
         
      Presuda Suda (osmo vijeće) od 14. listopada 2021. (zahtjevi za prethodnu odluku koje je uputio Bundesfinanzhof – Njemačka) – E/Finanzamt N (C-45/20) i Z/Finanzamt G (C-46/20)
      (Spojeni predmeti C-45/20 i C-46/20) (1)
      
      („Zahtjev za prethodnu odluku - Porez na dodanu vrijednost (PDV) - Direktiva 2006/112/EZ - Članak 167., članak 168. točka (a), članak 250. i članak 252. - Odbitak pretporeza - Nekretnina - Ured - Fotonaponski sustav - Odluka o pripisivanju koja otvara pravo na odbitak - Priopćavanje odluke o pripisivanju - Prekluzivni rok za ostvarivanje prava na odbitak - Pretpostavka pripisivanja privatnoj imovini poreznog obveznika u izostanku priopćavanja odluke o pripisivanju - Načelo neutralnosti - Načelo pravne sigurnosti - Načela ekvivalentnosti i djelotvornosti”)
      (2021/C 502/10)
      Jezik postupka: njemački
      
         Sud koji je uputio zahtjev
      
      Bundesfinanzhof
      
         Stranke glavnog postupka
      
      
         Tužitelji: E (C-45/20), Z (C-46/20)
      
         Tuženici: Finanzamt N (C-45/20), Finanzamt G (C-46/20)
      
         Izreka
      
      Članak 168. točku (a) Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost, kako je izmijenjena Direktivom Vijeća 2009/162/EU od 22. prosinca 2009., u vezi s njezinim člankom 167. treba tumačiti na način da mu se ne protive nacionalne odredbe koje je nacionalni sud protumačio na način da u slučaju kad porezni obveznik ima pravo odlučiti o pripisivanju određene imovine imovini svojeg poduzeća i ako, najkasnije do isteka zakonskog roka za podnošenje godišnje prijave poreza na promet, nadležna nacionalna porezna uprava nije mogla utvrditi takvo pripisivanje te imovine pomoću izričite odluke ili dovoljnih indicija, ona može odbiti priznati pravo na odbitak poreza na dodanu vrijednost koji se odnosi na tu imovinu smatrajući da je ona pripisana privatnoj imovini poreznog obveznika, osim ako konkretna pravna pravila prema kojima se ta mogućnost može iskoristiti pokazuju da ona nije u skladu s načelom proporcionalnosti.
      
         (1)  SL C 191, 8. 6. 2020.